ඔවුන්ට අනාගතයේ රටේ සමාජ ආර්ථික සංවර්ධනයට ක්‍රියාශීලීව දායක විය හැක්කේ යහපත් ළමා කාලයක් ඔවුන්ට හිමි වුවහොත් පමණි. කායිකව නීරෝගිමත් සහ ප්‍රීතිමත් සමාජශීලී දරැවෙකු බිහි කිරීමට නම් දරුවෙකුට දෙමාපිය ආදරය සහ රැකවරණය ද විධිමත් අධ්‍යාපනය මෙන්ම පෝෂ්‍යදායී ආහාරපාන ද අත්‍යවශ්‍ය වේ. එසේම ක්‍රීඩාවල යෙදීම,  පවුලක රැකවරණය මෙන්ම රෝගවලින් වැළකීම ද සම වයස් කණ්ඩායම්වල ඇසුරද ළමයාගේ සංවර්ධනයට ඉතාම වැදගත් වේ.  එයට ප්‍රධානම හේතුව ළමයෙකුගේ පෞරුෂ සංවර්ධනය සිග්මන් ෆ්‍රොයිඩ් ට අනුව වයස අවුරුදු 1-5 ත් අතර කාලය තුළ සිදු වීමයි. නමුත් මේ කිසිදු අයිතිවාසිකමක් මාවත්වාසී දරුවෙකුට හිමිවේද යන්න මෙහිදී මතු වන ප්‍රධානම ප්‍රශ්නයයි. මව්පියන් සහිතව හෝ රහිතව මහාමාර්ග, පදික වේදිකා හා වෙනත් අනාරක්ෂිත පොදු ස්ථානවල සිගමන් යදින දරුවන්ටත්,  විවිධ ව්‍යාපාරිකයන් විසින් සිගමන් යැදීම සඳහා වීදිවලට යොදවන ලද දරුවන්ටත්,  විවිධ කුලීවැඩ කරමින් ලොතරයි විකුණමින් සිටින දරුවන්ටත්, මේ කිසිදුඅයිතිවාසිකමක් හිමි නොවේ. ඔවුන්ට දෙමාපිය සෙනෙහසක් හෝ ජීවත්වීමට නිවහනක් නැත.  එසේම ඔවුන්ට නිසි පෝෂ්‍යදායී ආහාර නොලැබෙන අතර නිරන්තරයෙන්ම නොයෙකුත් ලෙඩ රෝගවලට ගොදුර